L-Istitut Kulturali Malti se jippreżenta il-ħames kunċert ta’ l-istaġun tiegħu fil-lukanda Le Meridien f’San Ġiljan,  nhar il-Ħadd 9 ta’ Frar 2014 fis-7.00pm . Waqt l-ewwel parti se jdoqqu t-” TORELLI  TRUMPETS “, l-mużiċisti Jason Camilleri minn Għawdex, Rangel Zapryanov mill-Bulgarija, André Helleur u Shirley Helleur mill-Ingilterra. Il-kwartett, li jaf il-bidu tiegħu bħala trio fl-2010, fil-kunċert tal-Ħadd se jikkonċentra fuq il-mużika mill-perjodi tar-Rinaxximent u tal-Barokk. Waqt it-tieni parti tal-kunċert se jdoqqu r-rebbieħa tal-Valletta International Piano Competition li magħhom ser jissieħbu wkoll il-Professur  Antonio Di Cristofano mill-Italja u l-Professur Anatoly Katz mir-Russja. Dan il Festival Internazzjonali tal-Pjanu jittella’ darba fis-sena f’Malta fi Frar. Dilettanti u professjonisti li jħobbu l-pjanu, ta ‘kull età,  minn madwar id- dinja jiġu mistiedna jipparteċipaw f’dan il- festival ta’ ġimgħa, bħala esperjenza unika. Minbarra l- kunċert se jkun hemm ukoll wirja ta ‘ Maskri Venezjani maħduma minn Lucienne Fenech.